Title: Otsus
Author: Kadri Kobin
Last saved by: Helena Tiivel
Company: Viljandi Linnavalitsus

EELNÕU 2020/340

								KOMISJONID:

eelarve- ja arengu- | JK
haridus- |
kultuuri- |
majandus- |
revisjoni- |
sotsiaal- |

VILJANDI LINNAVOLIKOGU

OTSUS

25. veebruar 2021   nr

Kinnistu Tartu tänav 125 detailplaneeringu kehtetuks tunnistamine

Viljandi linnas, kv nr 135 krundi nr 8 aadressiga Tartu tn 125 detailplaneering (Viljandi linna detailplaneeringute registri nr 2001-055) on kehtestatud Viljandi Linnavalitsuse 26.04.2002 korraldusega nr 419.
Planeerimisseaduse § 140 lõike 1 alusel võib detailplaneeringu tunnistada kehtetuks, kui detailplaneeringu kehtestamisest on möödunud vähemalt viis aastat ja detailplaneeringut ei ole asutud ellu viima.
Detailplaneeringu kehtetuks tunnistamise otsuse eelnõu esitas Viljandi Linnavalitsus kooskõlastamiseks Keskkonnaametile ja Päästeametile 26.11.2020. Planeerimisseaduse § 140 lõike 4 alusel on otsuse eelnõu vaikimisi loetud riigiametitega kooskõlastatuks, kuna kooskõlastajad ei ole 30 päeva jooksul detailplaneeringu kehtetuks tunnistamise otsuse eelnõu kooskõlastamisest keeldunud või arvamust avaldanud ega ole taotlenud tähtaja pikendamist. 
Kehtetuks tunnistatava detailplaneeringuga ei ole seotud isikuid, kelle õigusi võib planeering puudutada. Samuti pole isikuid, kes on avaldanud soovi olla kaasatud.

Planeerimisseaduse § 140 lõike 1 alusel ning arvestades kõiki olulisi asjaolusid Viljandi Linnavolikogu

o t s u s t a b:

1. Tunnistada kehtetuks Viljandi linnas, kv nr 135 krundi nr 8 aadressiga Tartu tn 125 detailplaneering (Viljandi linna detailplaneeringute registri nr 2001-055).

2. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:
1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;
2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

3. Otsus jõustub teatavakstegemisest.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Kertu Rang
Esitatud: 
Esitaja: Viljandi Linnavalitsus			Ettekandja: Kalvi Märtin
Lk arv:
Hääletamine: poolthäälteenamus

Seletuskiri
Kinnistu Tartu tänav 125 detailplaneeringu kehtetuks tunnistamine

Käesoleva eelnõu eesmärk on tunnistada kehtetuks detailplaneering, mille kehtestamisest on möödunud üle 5 aasta ning mida ei ole asutud ellu viima.
Kehtetuks tunnistamise ajendiks on asjaolu, et detailplaneering koostati maa erastamiseks ärilisel otstarbel ja riik soovib kinnistu jätta riigi omandisse. Detailplaneeringu kehtetuks tunnistamine võimaldab ka maa taotlemist linna omandisse.

Detailplaneering algatati Viljandi Linnavalitsuse 15.10.2001 korraldusega nr 1201 „Detailplaneeringu koostamise korraldamise ja finantseerimise õiguse andmine“.
Detailplaneeringualas on kinnistu Tartu tänav 125. Planeeringuala suurus on 12 252 m^2.
Detailplaneeringu koostamisest huvitatud isikuks oli osaühing Longford (1044142610933282), kelle eesmärk oli määrata krundile Tartu tänav 125 ehitusõigus oja baasil kalaturismi objekti rajamiseks. Detailplaneeringu koostamisest huvitatud isik ei ole enam tegev. Kehtiva detailplaneeringu eesmärk ning elluviimine ei ole aktuaalne.

Planeerimisseaduse (PlanS) §140 alusel võib detailplaneeringu kehtetuks tunnistada, kui detailplaneeringu kehtestamisest on möödunud vähemalt viis aastat ja detailplaneeringut ei ole asutud ellu viima või kui planeeringu koostamise korraldaja või planeeritava kinnistu omanik soovib planeeringu elluviimisest loobuda. Viljandi linnas, kv nr 135 krundi nr 8 aadressiga Tartu tn 125 detailplaneering (Viljandi linna detailplaneeringute registri nr 2001-055) on kehtestatud Viljandi Linnavalitsuse 26.04.2002 korraldusega nr 419.

PlanS §140 lõike 3 alusel esitas Viljandi Linnavalitsus detailplaneeringu kehtetuks tunnistamise otsuse eelnõu kooskõlastamiseks valitsusasutustele, kelle valitsemisalas olevaid küsimusi detailplaneering käsitleb (Keskkonnaamet ja Päästeamet) 26.11.2020. Planeerimisseaduse § 140 lõike 4 alusel võib otsuse eelnõu vaikimisi lugeda riigiametitega kooskõlastatuks, kuna kooskõlastajad ei ole 30 päeva jooksul detailplaneeringu kehtetuks tunnistamise otsuse eelnõu kooskõlastamisest keeldunud või arvamust avaldanud ega ole taotlenud tähtaja pikendamist.
Kehtetuks tunnistatava detailplaneeringuga ei ole seotud isikuid, kelle õigusi võib planeering puudutada. Samuti pole isikuid, kes on avaldanud soovi olla kaasatud.

Viljandi linna detailplaneeringud on registreeritud geoinfosüsteemi EVALD planeeringute registris. Kehtetuks tunnistatav detailplaneering nr 2001-055 on nähtav https://service.eomap.ee/viljandilinn/#/planeeringud/planeeringud/747 .

Täiendavaid kulusid Viljandi linnal detailplaneeringute koostamisel ei ole. 

(allkirjastatud digitaalselt)
Kertu Rang 
planeeringuspetsialist